open-index/open-wikipedia-markdown huggingface dataset:
Strange Weather, Isn't It?

'''''Strange Weather, Isn't It?''''' é o cuarto álbum da banda de dance-punk estadounidense !!!, editado o 24 de agosto do 2010 a través do selo Warp Records. O seu primeiro sinxelo, "AM/FM", estivo dispoñible como descarga gratuíta na páxina web do grupo e foi lanzado como edición especial en vinilo o 13 de xullo.

## Listaxe de cancións 
# "AM/FM" – 4:55
# "The Most Certain Sure" – 5:39
# "Wannagain Wannagain" – 3:50
# "Jamie, My Intentions Are Bass" – 5:06
# "Steady as the Sidewalk Cracks" – 4:25
# "Hollow" – 2:48
# "Jump Back" – 3:21
# "Even Judas Gave Jesus a Kiss" – 5:45
# "The Hammer" – 4:59

### Cancións extras 
* "Blue" - 5:25 (extra en iTunes)
* "Made of Money" - 3:07 (extra no CD xaponés)
Arcas (foguete)

**Arcas** (acrónimo de *All-Purpose Rocket for Collecting Atmospheric Soundings*) é o nome dun foguete sonda estadounidense que estivo en servizo entre 1959 e 1978.

## Características 
Arcas foi principalmente un foguete meteorolóxico cun apoxeo de ata 52&nbsp;km. Podía ser cargado por dúas persoas nun tubo de lanzamento, que quedaba pechado de tal xeito que os gases da combustión producían un lanzamento cunha velocidade inicial de 240&nbsp;km/h. O motor do foguete funcionaba durante 30 segundos antes de esgotar o propelente. Tras entre 75 e 100 segundos, un cronómetro expulsaba o cono do morro para extraer a carga útil, que baixaba en paracaídas e medía temperatura e presión. O seguimento por radar proporcionaba datos de altura e velocidade do vento. Cargas útiles máis avanzadas incluían esferas en caída libre para medi-lo arrastre mediante seguimento por radar, medicións do ozono e pequenos experimentos biolóxicos.

O Arcas deu lugar ao Super Arcas, unha versión mellorada.

## Véxase tamén 
### Outros artigos 
*Super Arcas

## Notas
Eminencia tenar

A **eminencia tenar** é unha formación anatómica do membro superior humano, pertencente á man. Está constituída polos seguintes músculos:
* Músculo opoñente do polgar.
* Músculo abdutor curto do polgar.
* Músculo flexor curto do polgar.

Os tres músculos están innervados pola rama recorrente do nervio mediano.

## Véxase tamén 
### Bibliografía 
* *Gray. Anatomía para estudiantes. Miembro superior.* (en castelán)
Músculo opoñente do polgar

O **músculo opoñente do polgar** é un músculo do membro superior humano pertencente á man. Forma parte da eminencia tenar, da cal é o músculo de maior tamaño. Sitúase na parte máis fonda da eminencia.

Orixínase no tubérculo do trapecio e nas vaíñas extensoras próximas. Insírese ao longo de todo o primeiro metacarpiano.

## Función 
Rota e flexiona o primeiro metacarpiano sobre o trapecio, de modo que o dedo queda enfrontado ao resto da man.

## Innervación 
É innervado pola póla recorrente do nervio mediano.

## Véxase tamén 
### Bibliografía 
* *Gray. Anatomía para estudiantes. Miembro superior.* (en castelán)
Músculo abdutor curto do polgar

O **músculo abdutor curto do polgar** é un músculo do membro superior humano, pertencente á man. Forma parte da eminencia tenar, e está disposto encima do músculo opoñente do polgar. Orixínase nos tubérculos do escafoide e do trapecio e nas zonas adxacentes das vaíñas flexoras.
## Funcións 
Abduce o primeiro dedo, principalmente na articulación metacarpofalánxica.
## Innervación 
O abdutor curto está innervado pola póla recorrente do nervio mediano.
## Véxase tamén 
### Bibliografía 
* *Gray. Anatomía para estudiantes. Miembro superior.* (en castelán)
Estorniño

O **estorniño** ou o **chirlomirlo**

## Sinonimia 
En Galicia corren os sinónimos *chirlo* ou *chirlomirlo*, que fan alusión ó seu canto e á semellanza co merlo. Tamén se rexistran distintas variantes de estorniño: *destorniño*, *estornillo*, *saturniño*, *tomillo*, *tornillo*, *tornino*, *tomiño* ou *turnino*.

Rivas Quintas recolle o dito *Ter menos grasa ca un asado de tomillos*, aplicado a alguén que está fraco de máis, sen carnes ningunha.

*Chirlo* é denominación popular dunha ave mariña: o carrán común (*Sterna hirundo*).

Sarmiento explica así a voz *Chirlos mirlos*, que recolleu en Baiona:

## Especies 
* Estorniño negro (*Sturnus unicolor*)
* Estorniño pinto (*Sturnus vulgaris*)
* Estorniño rosado (*Sturnus roseus*): presente no sueste de Europa, con aparicións esporádicas cara o oeste. Moi rara en España.
* Estorniño irisado (*Onychognathus tristramii*): Israel, Xordania e Península Arábiga.
* Estornino alinegro (*Sturnus melanopterus*): endémica da selva de Indonesia.

## Notas 
## Véxase tamén 
### Outros artigos 
* Lista de aves de Galicia
* Gracula religiosa
### Bibliografía 
* 
* 
* 
* 

* Santamarina, Antón (ed. e dir.): *Diccionario de diccionarios*. Fundación Pedro Barrié de la Maza, Instituto da Lingua Galega, 3ª ed. 2003.

### Ligazóns externas 
* Ficha do estorniño pinto 
*
José Luis García López

**José Luis García López** é un político galego.

## Traxectoria 
Foi concelleiro de Cultura en Arzúa polo BNG entre 2007 e 2011. Nas eleccións municipais de 2011 encabezou a candidatura do Bloque Nacionalista Galego á alcaldía de Arzúa logo da inhabilitación do anterior alcalde e candidato Xaquín García Couso. Foi elixido alcalde como candidato da lista máis votada.

Nas eleccións de maio de 2015 presentou unha candidatura independente co nome Alternativa por Arzúa, que gañou a maioría absoluta. Nas eleccións de 2019 acadou de novo a alcaldía, desta volta con maioría simple, formando goberno coa concelleira do PSdeG. Nas municipais de 2023 perdeu a alcaldía ao pasar de 6 a 3 concelleiros, por detrás do PPdeG e do BNG, ante o cal apoiou a investidura do nacionalista Xoán Xesús Carril como alcalde.

## Notas 
## Véxase tamén 
### Outros artigos 
* Eleccións municipais en Arzúa

### Ligazóns externas 
* Artigo  en *El Correo Gallego*
Lucía Jiménez

**Lucía Jiménez**, nada en Segovia o 21 de novembro de 1978, é unha actriz e cantante castelá-leonesa.

## Traxectoria 
A súa primeira actuación no mundo do cine foi da man de David Trueba en *La buena vida*, logo de ir a un casting tras a recomendación da súa irmá máis vella Rebeca, que tamén é actriz e cantante. No filme de David Trueba compartía protagonismo con Fernando Ramallo e Luis Cuenca. Esta película significou o seu salto á fama, e entre outras cousas a súa participación en numerosos festivais internacionais, como a Quincena dos Realizadores de Cannes, onde a película tivo un notable éxito. Con este filme foi candidata aos Premios Goya á mellor actriz revelación.

A súa popularidade medrou en España por mor da serie *Al salir de clase*, como outras actrices da súa xeración como Elsa Pataky ou Pilar López de Ayala. Deixou o papel protagonista nesta serie para se dedicar enteiramente ao cine. Logo protagonizou outras películas como *Silencio roto* ou *Tinta roja*.

O 30 de agosto de 2008 casou co actor Benito Sagredo en Segovia e en 2010 tiveron o seu primeiro fillo, León.

## Obra 
### Cinema 
* *La buena vida* (David Trueba, 1996)
* *No se lo digas a nadie* (Francisco J. Lombardi, 1998)
* *Una pareja perfecta* (Francesc Betriu, 1998)
* *El olor del vientre* (Beatriz Castro, 1998)
* *Tinta Roja* (Francisco J. Lombardi, 2000)
* *Kasbah* (Mariano Barroso, 2000)
* *El arte de morir* (Álvaro Fernández Armero, 2000)
* *Mi abuelo es un animal* (Mariano Barroso, 2000)
* *Silencio roto* (Montxo Armendáriz, 2001)
* *La caída del imperio* (Fernando Merinero, 2001)
* *Estés donde estés* (Nicolás Tapia, 2001)
* *El refugio del mal* (Félix Cábez, 2002)
* *Mantis* (Kike León, 2002)
* *Ilegal* (Ignacio Vilar, 2003)
* *Mujeres infieles* (Rodrigo Ortuzar, 2004)
* *Occhi di cristallo* (Eros Puglielli, 2004)
* *El atraco* (Paolo Agazzi, 2004)
* *Los 2 lados de la cama* (Emilio Martínez Lázaro, 2005)
* *Pobre juventud* (Miguel Jiménez, 2005)
* *Los Borgia* (Antonio Hernández, 2006)
* *La caja Kovak* (Daniel Monzón, 2006)
* *El club de los suicidas* (Roberto Santiago, 2007)
* *Café solo o con ellas* (Álvaro Díaz Lorenzo, 2007)
* *Camara oculta* (Bryan Goeres, 2007)
* *Sangre de mayo* (José Luis Garci, 2008)
* *Cosas insignificantes* (Andrea Martínez, 2008)
* *Proyecto Dos* (Guillermo Fernández Groizard, 2008)
* *Butterflies & Lightning* (Katherine Griffin, 2009)
* *Holmes. Madrid suite 1890* (José Luis Garci, 2012)

### Televisión 
* *Al salir de clase* (1997, como Silvia)
* *Jugar a matar* (2003, como Inés)
* *Hidden Camera* (2007, como Alejandra)
* *La Señora* (2008, como Encarna)
* *Cazadores de hombres* (2008, como Elena Ocaña)
* *Ben-Hur* (2010, como Athene)
* *República* (2011, como Encarna)
Carlos Calvelo

**José Carlos Calvelo Martínez**, nado en Meicende (Arteixo) en 1974, é un arquitecto e político galego do PPdeG, alcalde do concello de Arteixo desde 2011.

## Traxectoria 
Arquitecto de profesión, foi Secretario da Asociación de Veciños de Meicende. Nas eleccións municipais de 2011 encabezou a candidatura do PPdeG en Arteixo e foi elixido alcalde con maioría absoluta. Nas eleccións municipais de 2015 repetiu como candidato e revalidou a súa maioría absoluta, pasando de 11 a 13 concelleiros de 21 posibles. Nas eleccións municipais de 2019 e 2023 acadou de novo a alcaldía con maioría absoluta. En todos estes mandatos foi designado deputado provincial.
## Notas 
## Véxase tamén 
### Outros artigos 
* Eleccións municipais en Arteixo

### Ligazóns externas 
* Entrevista en *La Voz de Galicia*
Saltanocribo

**Saltanocribo** é un grupo de música galega formado en 2009 por oito músicos orixinarios maioritariamente da rexión de Sarria. O nome do grupo procede da mesma palabra popular que significa persoa inqueda. Editaron o seu primeiro disco **Saltanocribo** no ano 2011 cunha colaboración de Abe Rábade e textos da man de Olga Novo.

## Véxase tamén 
### Ligazóns externas 
* Sitio do grupo no myspace
* Páxina do grupo
Rosa Miguélez

**Rosa María Miguélez Ramos**, nada en Ferrol o 27 de agosto de 1953, é unha política galega do PSdeG-PSOE.

## Traxectoria 
Licenciada en filoloxía románica, cursou estudos de Bioloxía en Francia. Milita no PSdeG-PSOE, do que foi membro da comisión executiva como secretaria de participación cidadá e movementos sociais de 1988 a 1993.

Nas eleccións municipais de 1983 encabezou a candidatura do PSdeG-PSOE á alcaldía de Ares e foi elixida alcaldesa, de 1991 a 1995 foi tenente de alcalde. Entre 1987 e 1989 foi Directora Xeral da Comisión Interdepartamental da Muller e xefa de Gabinete do Conselleiro de Traballo e Benestar Social da Xunta de Galicia. Foi elixida deputada nas eleccións ao Parlamento de Galicia 1989 e ata 1993 foi vicepresidenta da comisión de sanidade do Parlamento de Galicia.

De 1994 a 1999 foi asesora técnica da delegación do PSOE no Parlamento Europeo, ata que foi elixida deputada nas eleccións ao Parlamento Europeo de 1999 e 2004. De 1999 a 2009 foi vicepresidenta da Comisión de Pesca do Parlamento Europeo e entre 2002-2003 vicepresidenta da Comisión Temporal sobre o Reforzamento da Seguridade Marítima. Ademais, de 1999 a 2004 foi vicepresidenta primeira da Comisión Temporal MARE pola catástrofe do Prestige.

Dende o 24 de xullo de 2009 é a presidenta da Sociedade Anónima Estatal de Caución Agraria (SAECA).

Popularmente é coñecida por ter sido albo dunha agresión física na cafetaría do Parlamento de Galicia en 1993, por parte da daquela militante do PPdeG Karina Falagan.

## Notas 
## Véxase tamén 
### Outros artigos 
* Eleccións municipais en Ares

### Ligazóns externas 
* Ficha do Partido Socialista Europeo
* Ficha do Parlamento Europeo
* Entrevista  en *El Correo Gallego*
Manuel Rodríguez Doval

**Manuel Rodríguez Doval**, nado en 1958, é un músico e político galego do BNG.

## Traxectoria 
Técnico especialista delineante. Nas eleccións municipais de 1983 encabezou a candidatura do BNG á alcaldía de Ares. Nas municipais de 1987 volveu encabezar a candidatura do BNG e resultou elixido alcalde nunha votación secreta na que obtivo 6 votos (3 do BNG e outros 3 de Alianza Popular). Os populares votaron a Doval para impedir que volvera gobernar Rosa Miguélez do PSdeG-PSOE, que era a candidatura máis votada. Gobernou en minoría entre 1987 e 1991. Foi tenente de alcalde no goberno de coalición co PSdeG (1995-1999). Foi tamén Deputado Provincial e portavoz do BNG na deputación entre 1987 e 2003, así como responsable da área municipal do BNG.

En 2010 anunciou que non volvería presentarse como candidato e foi substituído por Emilio Mesías.

## Véxase tamén 
### Outros artigos 
*Eleccións municipais en Ares

### Ligazóns externas 
*Noticia en *La Voz de Galicia*
*Noticia en *La Voz de Galicia*
Isabella (cráter)

O cráter de impacto **Isabella** é o segundo cráter máis grande do planeta Venus. O cráter, que está situado nas coordenadas 29,8° N 204,2° E, ten dúas grandes estruturas moi semellantes ás das grandes coladas de lava, estas estruturas fican ó sur e sueste do cráter, estes mantos de material fluído cubriron parcialmente un volcán de escudo duns 40&nbsp;km de diámetro que está situado ó sur do cráter, xusto onde comezan a remata-los mantos de material. Os regueiros do sueste amosan un patrón de canles e formas lobulares moi complexo, e están parcialmente cubertos polos depósitos de material procedentes da formación dun cráter posterior, o cráter de impacto Cohn, duns 20 kms de diámetro. Estes enormes regueiros de material, que son únicos entre os cráteres de impacto de Venus, seguen sendo motivo de estudo entre os astroxeólogos. Entre as teorías expostas caben ser subliñadas as que indican que estes regueiros poderían ser-lo resultado de rochas fundidas coma consecuencia do intenso calor acadado grazas ó enorme impacto que formou o cráter, ou que poderían se-lo resultado de grandes nubes de gases moi quentes mesturadas con rochas fundidas e sólidas que atravesaron os terreos adxacentes do cráter durante o evento do impacto. Este último proceso sería moi semellante ó que ocorre na Terra nas violentas erupcións coma a acontecida no ano 1991 no Monte Pinatubo de Filipinas.

Recibiu o seu nome en honra a raíña Isabel I de Castela.

## Notas 
## Véxase tamén 
### Outros artigos 
* Cráter de impacto
* Barton
* Golubkina
* Dickinson
World Register of Marine Species

O **World Register of Marine Species** (**WoRMS**, en galego **Rexistro Mundial de Especies Mariñas**) é unha base de datos que inclúe unha exhaustiva lista de nomes de organismos mariños. O contido do rexistro é editado e mantido por científicos especialistas en cada grupo de organismos. Estes taxonomistas controlan a calidade da información, que é reunida desde varias bases de datos rexionais ou específicas por taxon. WoRMS mostra os nomes válidos de tódolos organismos mariños coñecidos, pero tamén contén información sobre sinónimos e nomes incorrectos.

WoRMS foi fundada en 2008, recibindo fondos principalmente da Unión Europea. Manter ao día a base de datos é unha tarefa inxente, non só pola cantidade de información, senón porque constantemente novas especies son descubertas e descritas. Para o ano 2010 esperábase ter a base de datos completamente actualizada.

En novembro do 2011, WoRMS tiña 212.633 especies mariñas válidas, das cales 191.155 estaban revisadas. O seu obxectivo é conseguir os datos das 240.000 especies mariñas estimadas no mundo.

## Notas 
## Véxase tamén 
### Ligazóns externas 
* Páxina principal de WoRMS
Jeanne (cráter)

**Jeanne** é un cráter de impacto da superficie do planeta Venus, situado exactamente nas coordenadas 40,1° N 331,5° E O seu trazo máis característico é a forma triangular que ten o material expulsado do cráter, o que indica que probablemente o impacto fose oblicuo, cunha dirección suroeste-nordeste. O cráter está rodeado por dous tipos de materiais escuros. A área escura do suroeste está cuberta por uns suaves mantos de lava escura ó radar que están moi mesturados cos regueiros brillantes dos arredores. Por outra banda, a área moi escura que está cara ó nordés está cuberta cun material moito máis fino, posiblemente sedimentos de gran fino. Este halo escuro é moi asimétrico, imitando así ó material expulsado durante o impacto. Este halo escuro puido se-lo resultado do 'shock' atmosférico ou da onda de presión que se produciu cando meteorito penetraba na parte baixa da atmosfera. Estas estruturas en forma de regueiros puidéronse formar polo material de gran fino expulsado do cráter e transportado por nubes turbulentas de gases, que se formaron xusto despois do impacto que orixinou o cráter. Tamén cabe a posibilidade de que se formasen polo fundido de rochas debido ó calor xerado polo impacto.

## Notas 
## Véxase tamén 
### Outros artigos 
* Cráter de impacto
* Barton
* Golubkina
* Isabella
Lista de obras públicas de Ramón Conde

Esta é unha lista das esculturas públicas de Ramón Conde Bermúdez.

## Notas 
## Véxase tamén 
### Outros artigos 
* Ramón Conde
Hemiaminal

miniatura|dereita|Fórmula xeral dun hemiaminal.
En química orgánica, un **hemiaminal** é un grupo funcional ou clase de composto químico que ten un grupo hidroxilo e unha amina unidos ao mesmo átomo de carbono, coa fórmula -C(OH)(NR2)-, onde R pode ser hidróxeno ou un grupo alquilo. Os hemiaminais son intermediarios na formación de iminas a partir de aminas e carbonilos, por alquilimino-de-oxo-bisubstitución.

Un exemplo é o hemiaminal que se obtién da reacción da amina secundaria carbazol e o formaldehido

[400px|Reacción do [carbazol con formaldehido para producir carbazol-9-il-metanol]]

Os hemiaminais xerados a partir de aminas primarias son inestables, ata o punto de que nunca foron illados, e rara vez foron observados directamente. Nun estudo de 2007, unha subestrutura hemiaminal atrapada na cavidade dun complexo hóspede-hospedante foi estudada cunha vida media de 30 minutos. Debido a que tanto a amina coma o grupo carbonilo están illados nunha cavidade, a formación do hemiaminal está favorecida debido á alta velocidade de reacción directa, comparable a unha reacción intramolecular, e tamén debido ao acceso restrinxido de bases externas (outra amina) á mesma cavidade, que favorecería a eliminación de auga para dar a imina.

A formación de hemiaminal é un paso chave na síntese total asimétrica da saxitoxina:

:400px|Formación dun hemiaminal na síntese da saxitoxina.
Neste paso da reacción, o grupo alqueno é oxidado primeiro a un intermediario acroleína, por acción do cloruro de osmio(III), peroximonosulfato de potasio (catalizador de sacrificio) e carbonato de sodio (base).

## Hemiaminal éter
Os compostos do tipo R2C(OR')NR2, con R distinto do H denomínanse **hemiaminal éteres** ou alfa-amino-éteres . As glicosilaminas son exemplos de hemiaminal éter cíclico.

## Notas 
## Véxase tamén 
### Outros artigos
* Aminal
* Amina
Aminal

miniatura|dereita|Fórmula xeral dun aminal.
Un **aminal** ou **aminoacetal** é un grupo funcional ou tipo de composto orgánico que ten dous grupos amina unidos ao mesmo átomo de carbono, coa fórmula xeral R2C(NR2)(NR2), onde R pode ser hidróxeno ou un grupo alquilo.

Os grupos aminal e hemiaminal son comparables aos grupos hemiacetal e acetal, pero con nitróxeno en vez de osíxeno. Os aminais fórmanse, por exemplo, na síntese de indol de Fischer.

## Hemiaminal éter
Os **hemiaminal éteres** son ás veces chamados tamén aminais aínda que isto está desaconsellado pola IUPAC. Teñen a seguinte estrutura: R‴-C(NR'2)(OR")-R⁗. As glicosilaminas son exemplos de hemiaminal éteres cíclicos.

Ficheiro:Hemiaminal ether aldehyde.png|Un hemiaminal éter derivado dun aldehido.
Ficheiro:Hemiaminal ether ketone.png|Un hemiaminal éter derivado dunha cetona.

## Notas
## Véxase tamén
### Outros artigos 
* Hemiaminal
* Amina
Alberto Platas

**Alberto Platas Álvarez**, nado en Aranga en 1976, é un político galego do PPdeG.

## Traxectoria 
Concelleiro polo PPdeG en Aranga, foi primeiro tenente de alcalde. Era o número 2 da candidatura do PPdeG para as municipais de 2011, pero logo do falecemento do alcalde e candidato Manuel Brañas Abad o 2 de maio, converteuse en cabeza de lista. Foi elixido alcalde con maioría absoluta, e reelixido posteriormente nas eleccións do ano 2015 tamén con maioría absoluta e, igualmente nas de 2019. Tamén revalidou a alcaldía nas eleccións de maio de 2023.

## Notas 
## Véxase tamén 
### Outros artigos 
*Eleccións municipais en Aranga

### Ligazóns externas 
*Entrevista en *La Voz de Galicia*
Couso de Salas

Como topónimo **Couso de Salas** pode referirse a:

***Couso de Salas**, parroquia do concello de Muíños;
****Couso de Salas**, lugar de dita parroquia.

## Véxase tamén
### Outros artigos
A Balsa Pequena, Vilapedre, Vilalba

**A Balsa Pequena** é un lugar da parroquia de Vilapedre, no concello lugués de Vilalba, na comarca da Terra Chá. Segundo o IGE en 2010 tiña tres habitantes (un home e dúas mulleres). Xunto á aldea hai unha capela baixo a advocación de santo Estevo, ao que se lle rende culto cunha romaría no mes de outubro.

## Lugares e parroquias 
### Lugares de Vilapedre 
### Parroquias de Vilalba 
## Véxase tamén 
### Outros artigos 
* Lugares de Vilalba
Cal de Abelleira, Vilapedre, Vilalba

**Cal de Abelleira** é un lugar da parroquia de Vilapedre, no concello lugués de Vilalba, na comarca da Terra Chá. Segundo o IGE, en 2010 tiña 0 habitantes. Non obstante, en 2024 a súa poboación aumentara a 1 habitante (1 home).

## Notas 

## Lugares e parroquias 
### Lugares de Vilapedre 
### Parroquias de Vilalba 
## Véxase tamén 
### Outros artigos 
*Lugares de Vilalba
J1 League

A **J. League** é a liga profesional de fútbol no Xapón, organizada pola Asociación Xaponesa de Fútbol, con 18 equipos na primeira división, e 20 equipos na segunda división. O torneo comeza en marzo e remata en decembro. A J. League foi creada en 1992, para substituír a antiga liga xaponesa de fútbol, que non era profesional.
O actual campión da liga é o Kashiwa Reysol, e o equipo máis laureado é o Kashima Antlers, con 7 títulos.

## Equipos 
Na primeira división xogan 18 equipos e 20 na segunda división. Ó remate de cada campionato, os 3 últimos equipos da táboa descenden da *J. League 1* á *J. League 2*. Os seguintes 18 equipos compoñen en 2011 a J. League 1:

|}

## Palmarés 

## Véxase tamén 
### Outros artigos 
* Liga de Campións da AFC
### Ligazóns externas 
* Páxina oficial da J. League
Pensilvaniano

O **Pensilvaniano**, tamén chamado **Carbonífero Superior**, unha división da escala temporal xeolóxica, é un subperíodo xeolóxico do período Carbonífero que se iniciou hai aproximadamente 318,1 ± 1,3 millóns de anos e que finalizou hai 299 ± 0,8 millóns de anos, aínda que a data exacta de comezo e fin do período son incertas nuns poucos millóns de anos. Ao igual que ocorre coa maioría dos outros períodos xeolóxicos, os estratos de rocha que definen o período están ben identificados e o Pensilvaniano leva o nome do estado de Pensilvania, onde as rochas desta antigüidade están moi estendidas.

En Norteamérica, onde os primeiros estratos do Carbonífero son principalmente calcarias mariñas, o Pensilvaniano é considerado como un período xeolóxico pleno. En troques, en Europa, o Mississippiano e o Pensilvaniano son máis ou menos continuos nos depósitos continentais de terras baixas e agrúpanse no período Carbonífero. No Pensilvaniano xa están presentes todas as clases modernas de fungos.

## Notas 
## Véxase tamén 
### Ligazóns externas 
* https://web.archive.org/web/20100702114906/http://www.scotese.com/late.htm Provides a picture of the world from this time period.
* https://web.archive.org/web/20111130033345/http://www.ucmp.berkeley.edu/carboniferous/carboniferous.html Information on stratigraphies, localities, tectonics, and life.
Jason Collins

**Jason Paul Collins**, nado o 2 de decembro de 1978 no barrio de Northridge nos Ánxeles (California), é un xogador americano de baloncesto profesional que actualmente é axente libre.

## Traxectoria profesional 
Collins foi elixido na 18ª posición do Draft da NBA de 2001 polos Atlanta Hawks. Na súa tempada coma rookie, tivo un papel importante na primeira clasificación da historia dos Nets para as Finais da NBA, en 2002 contra Los Angeles Lakers.

O 4 de febreiro de 2008, Collins foi traspasado aos Memphis Grizzlies a cambio de Stromile Swift. Pouco máis tarde nese mesmo ano, o 26 de xuño, foi traspasado aos Minnesota Timberwolves nun traspaso que incluíu a oito xogadores, entre eles Kevin Love e O. J. Mayo.

Tras rematar o seu contrato ao remate da tempada 2008-09, os Timberwolves decidiron non renovalo, e asinou un contrato cos Atlanta Hawks o 2 de setembro de 2009. Renovou cos Hawks na postempada de 2010.

O 31 de xullo de 2012, Collins asinou un acordo cos Boston Celtics.

O 21 de febreiro de 2013, Collins foi traspasado ós Washington Wizards xunto a Leandro Barbosa a cambio de Jordan Crawford.

O 23 de febreiro de 2014, asinou un contrato de dez días cos Brooklyn Nets.

## Vida persoal 
Collins declarou na revista Sports Illustrated ser homosexual o 29 de abril de 2013. É o primeiro xogador da NBA en activo en 'saír do armario'.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en basketballreference.com
Marvin Williams

**Marvin Gaye Williams, Jr.**, nado o 19 de xuño de 1986 en Bremerton, Washington, é un ex xogador americano de baloncesto profesional que xogou toda a súa carreira na National Basketball Association (NBA).

## Traxectoria profesional 
Williams foi elixido na 2ª posición do Draft da NBA de 2005 polos Atlanta Hawks. Na súa tempada coma rookie, foi elixido no segundo mellor equipo de Rookies da NBA.

O 29 de xullo de 2010, Williams e os Hawks chegaron a un acordo para asinar un contrato por 5 anos, cun valor de 40 millóns de dólares.

O 11 de xullo de 2012, Williams foi traspasado ós Utah Jazz a cambio de Devin Harris.

O 21 de xullo de 2014, Williams asinou cos Charlotte Hornets un contrato de dous anos e 14 millóns dólares.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Vila Verde da Raia

**Vila Verde da Raia** é unha freguesía portuguesa do concello de Chaves. Ten unha superficie de 9,7&nbsp;km², e en 2001 tiña 855 habitantes (88,1 hab./km²).

Eclesiasticamente está integrada na freguesía de Santo Estêvão pertencente ó arciprestado do Alto Tâmega na diocese de Vila Real.

## Xeografía 
Está situada ao norte do concello de Chaves, xusto no límite co concello ourensán de Verín, separándose da freguesía de Feces de Abaixo a través do río de Feces. Ao oeste está limitada polo río Támega.

Está atravesada pola estrada N-103-5 e pola autoestrada de peaxe A24, continuación da autovía A-75.

## Historia 
Foi creada o 28 de outubro de 1969 co lugar de Vila Verde da Raia da freguesía de Santo Estêvão.

## Demografía 

## Lugares e freguesías 
### Lugares de Vila Verde da Raia 
### Freguesías de Chaves 
## Notas
Etan Thomas

**Dedreck Etan Thomas**, nado o 1 de abril de 1978 en Harlem, Nova York, é un xogador americano de baloncesto profesional.

## Traxectoria profesional 
Thomas foi elixido na 12ª posición do Draft da NBA de 2000 polos Dallas Mavericks. Sen xogar nin un só partidos cos Mavericks, foi traspasado en 2001 aos Washington Wizards, onde fixo 6.7 puntos e 5.3 rebotes por partido durante o tempo que estivo alí.

O 23 de xuño de 2009, foi traspasado xunto a Oleksiy Pecherov, Darius Songaila e unha elección de primeira rolda do Draft aos Minnesota Timberwolves, a cambio de Randy Foye e Mike Miller.

O 27 de xullo de 2009, foi traspasado aos Oklahoma City Thunder xunto a dúas eleccións de segunda rolda do Draft, unha delas condicionada, a cambio de Chucky Atkins e Damien Wilkins.

O 2 de setembro de 2010, asinou polos Atlanta Hawks.

## Notas 
## Véxase tamén 
### Ligazóns externas 
* Perfil en NBA.com
* Perfil en ESPN.com
* Estatísticas en Basketball-Reference
Borja Quiza

**Borja Quiza**, nado en Ladrido (Ortigueira) en 1982, é un tirador de esgrima e barítono galego.

## Traxectoria 
Aínda que nado en Ortigueira trasladouse á Coruña onde se licenciou en Informática na Universidade coruñesa. Alí tamén empezou a cantar de xeito afeccionado, primeiro no coro municipal da cidade, logo na coral Follas Novas e posteriormente no coro da Orquestra Sinfónica de Galicia. Practicante de esgrima, foi subampión de España júnior de florete.

A partir de aí dá o salto ao eido profesional como intérprete tanto de ópera como de zarzuela. Ten interpretado importantes papeis protagonistas, coma o Fígaro do *Il Barbiere de Siviglia*, Guglielmo de *Così fan tutte* o Papageno da *Die Zauberflöte* ou Marcello de *La Bohème*. En 2009 gañou o premio español Ópera Actual como o mellor cantante lírico daquel ano e en 2010 o Premio Lírico Teatro Campoamor de Oviedo como mellor intérprete de zarzuela. Na tempada 2011/12 foi o 8º no ránking galego na modalidade de florete 

## Vida persoal
Está casado e ten dúas fillas.  Vive na Coruña.

## Notas 
## Véxase tamén 
### Ligazóns externas 
* Sitio web oficial
Rally San Froilán

O **Rally San Froilán**, tamén coñecido como **Rally de Lugo**, é unha competición de rally que se disputa anualmente na provincia de Lugo dende 1978 organizado pola Escudería Miño e que na actualidade é puntuable para o Campionato de Galicia de Rally. Tamén foi puntuable para o Campionato de España de Rallys entre 1985 e 1988 e entre 1992 e 1998, así como para a Copa de España de Rally en 1984 e entre 1989 e 1991.

## Palmarés 
* Referencias 

## Notas 
## Véxase tamén 
### Ligazóns externas 
* Sitio web oficial
Tempada 2011 do Campionato de Galicia de Rally

A **tempada 2011** foi a 33ª edición do **Campionato de Galicia de Rally**. Comezou o 12 de marzo co Rally do Cocido e rematou o 17 de decembro co Rally Botafumeiro. O calendario estivo composto de nove probas, onde destaca a estrea do Rally Serra da Groba, que se celebrou por primeira vez. Celebránronse as clásicas copas de grupo A, N, X e as copas de promoción Copa Kumho, Pirelli Top Ten Driver, Volante RACC e Racing Sport Yokohama.

O gañador do campionato de pilotos foi Iván Ares que logrou o seu primeiro título a falta dunha proba para finalizar a tempada, e a bordo dun Mitsubishi Lancer Evo VIII nas sete primeiras probas e nun Porsche 997 GT3 nas dúas últimas.

## Calendario 
## Resultados 
### Campionato de Pilotos 
### Grupo A 
### Grupo N 
### Grupo X 
### Escuderías 
### Pirelli Top Ten Driver 
### Volante RACC 
### Copa Kumho 
### Racing Sport Yokohama 
## Notas 
## Véxase tamén 
### Ligazóns externas 
* Sitio web da FGA
Adam Kasper

**Adam Kasper** é un produtor musical e enxeñeiro de son estadounidense procedente da zona de Seattle. Ten traballado con artistas como Cat Power, Pond, Seaweed, The Tragically Hip, Truly, Mudhoney, Nirvana, Foo Fighters, Queens of the Stone Age, R.E.M., Soundgarden e Pearl Jam.

Gañou un premio Grammy no ano 2001 polo seu traballo no álbum de Foo Fighters *There Is Nothing Left to Lose*.

## Álbums producidos
## Álbums mesturados
* Truly - *Fast Stories... from Kid Coma* (1995)
* Soundgarden - *Down on the Upside* (1996)
* Spys4Darwin - *microfish* (2001)
* Wellwater Conspiracy - *The Scroll and Its Combinations* (2001)
* Queens of the Stone Age - *Songs for the Deaf* (2002)
* Cat Power - *You Are Free* (2003)
* Wellwater Conspiracy - *Wellwater Conspiracy* (2003)
* Jack Irons - *Attention Dimension* (2004)
* Visqueen - *Sunset on Dateland* (2004)
* Pearl Jam - *Pearl Jam* (2006)
* Eddie Vedder - *Into the Wild* (2007)
* The Elms - *The Great American Midrange* (2009)
* Soundgarden - *Live on I-5* (2011)

## Cancións producidas
* Nirvana - "You Know You're Right" (2002)
Mead (cráter)

**Mead** é o cráter de impacto máis grande do planeta Venus, e fica exactamente nas coordenadas 12,5° N 57,2° E. Ten máis de 270&nbsp;km de diámetro

Recibiu o seu nome en honra a antropóloga americana Margaret Mead.

## Notas 
## Véxase tamén 
### Outros artigos 
* Barton (cráter)
* Isabella (cráter)
* Dickinson (cráter)
### Ligazóns externas 
* Imaxe do cráter Mead
Vanessa Veiga

**Vanessa Veiga Comesaña**, nada en Gondomar o 10 de xullo de 1979, é unha atleta galega.

## Traxectoria 
Especializada en cross e no medio fondo, como atleta en categoría júnior xa participara nos Mundiais de cross de 1998 en Marrakech, onde finalizara no posto 35º da categoría júnior. Aínda adestrando en Vigo pertencía ao club Valencia Terra i Mar. En 2003 deixou o atletismo para dedicarse á súa familia e ter tres fillos.

En 2010 regresou á práctica atlética, desta vez orientada ao gran fondo e clasificouse de 11ª no campionato de España de cross. En 2011 converteuse na campioa de España de medio-maratón, e logo de maratón ese mesmo ano en Castelló de la Plana e conseguiu a marca mínima para participar nos Xogos de Londres.

O seu primeiro adestrador foi Alfonso Ortega, mentres que o actual é Julio V. Rey del Arco, que ademais é o seu sogro. O seu club en 2011 era o zaragozano Club Atletismo Adidas.

## Vida persoal 
Está casada co tamén fondista español Julio Rey.

## Notas 
## Véxase tamén 
### Outros artigos 
* Galegos nos Xogos Olímpicos de 2012
Misisipiano

O **Misisipiano**, tamén chamado **Carbonífero Inferior**, unha división da escala temporal xeolóxica, é un subperíodo xeolóxico do período Carbonífero que se iniciou hai 359,2 ± 2,5 millóns de anos e que finalizou hai 318,1 ± 1,3 millóns de anos, aínda que a data exacta de comezo e fin do período son incertas nuns poucos millóns de anos. Ao igual que ocorre coa maioría dos outros períodos xeolóxicos, os estratos de rocha que definen o período están ben identificados e o Misisipiano denomínase así porque no val do río Mississippi están expostas rochas desta antigüidade.

En Norteamérica, onde as rochas se compoñen principalmente de calcarias mariñas, o Misisipiano considérase un período xeolóxico pleno. En troques, en Europa, o Misisipiano e o Pensilvaniano son máis ou menos continuos na secuencia de depósitos continentais das terras baixas e agrúpanse no período Carbonífero. Durante o Misisipiense produciuse unha importante fase da oroxénese dos montes Apalaches.

## Notas 
## Véxase tamén 
### Ligazóns externas 
* The Carboniferous
Licenciado cantinas

***Licenciado cantinas*** é o sétimo disco de estudo do músico español Enrique Bunbury. O álbum publicouse o 13 de decembro de 2011 en 3 formatos: LP, CD e edición dixital.

O disco gravouse nos estudos Sonic Ranch, en Tornillo (Texas), nos Estados Unidos.

## Lista de cancións 
# "El mar, el cielo y tú" (2:35)
# "Llévame" (4:26)
# "Mi sueño prohibido" (2:45)
# "Pa' llegar a tu lado" (4:09)
# "Chacarera de un triste" (3:55)
# "Ódiame" (3:03)
# "Vida" (3:25)
# "El mulato (Licenciado)" (5:49)
# "El solitario (Diario de un borracho)" (5:08)
# "Ánimas, que no amanezca" (4:21)
# "Que me lleve la tristeza" (3:34)
# "El día de mi suerte" (4:35)
# "Cosas olvidadas" (3:05)
# "La tumba será el final" (3:28)
# "El cielo está dentro de mí" (5:26)
Gran Rex (álbum)

***Gran Rex*** é un álbum en vivo do cantautor español Enrique Bunbury, publicado en 2011. O disco gravouse os días 3, 4 e 5 de novembro de 2010 no teatro Gran Rex de Buenos Aires.

## Lista de canciones 
**Disco 1**
# "Las consecuencias" (5:53)
# "De todo el mundo - The Stargate Mix" (5:02)
# "Frente a frente" (3:50)
# "Los habitantes" (5:55)
# "Enganchado a ti" (4:45)
# "El extranjero" (4:00)
# "Desmejorado" (5:20)
# "Alicia" (4:10)
# "El rescate" (4:32)
# "Hay muy poca gente" (5:00)
# "Que tengas suertecita" (4:05)
# "Sólo si me perdonas" (3:52)

**Disco 2**
# "Sácame de aquí" (4:38)
# "Sí" (3:30)
# "Infinito" (5:34)
# "Apuesta por el Rock & Roll" (4:25)
# "Puta desagradecida" (5:00)
# "El hombre delgado que no flaqueará jamas" (6:14)
# "El anzuelo" (4:50)
# "Lady Blue" (4:44)
# "Canto (El mismo dolor)" (4:26)
# "200 huesos y un collar de calaveras" (4:24)
# "Porque las cosas cambian" (4:41)
# "El viento a favor" (5:28)
Ánxel Vila

**Ánxel Vila** ou **Ángel Vila**, nado en Aguiño (Ribeira) en 1941 e finado en Ribeira o 11 de decembro de 2011, , foi un mariñeiro galego.

## Traxectoria
Patrón de embarcación de pesca, a comezos dos anos oitenta comandaba o palangreiro Xurelo, con base en Ribeira. Fíxose coñecido cando en 1981 esta embarcación, comandada por el, participou nunha operación para impedir a vertedura de material radioactivo fronte ás costas galegas. Esta mesma operación repetiuse tamén no ano 1982.

## Notas
Incineradora do Irixo

A **Incineradora do Irixo** foi un proxecto de macroplanta de incineración do lixo, pensada para ser construída no concello do Irixo, e finalmente desbotada.

## Precedentes
En 2011 a Xunta de Galicia propuxo a creación dunha nova planta de incineración de lixo en Galicia, que complementase a xa construída planta de Sogama en Cerceda. Dado que na segunda edición do concurso eólico unha empresa prevera a construción desta planta dentro do seu proxecto, a planta non saíu a concurso público e adxudicóuselle directamente a Estela Eólica, propiedade á súa vez da mirandesa Gecal SA.

A súa entrada en funcionamento agardábase para o ano 2014.

## Características
Conforme o proxecto, a incineradora tería unha capacidade de xestión de 366.000 toneladas/ano, o que equivalía a un terzo dos residuos anuais de Galicia. A planta tamén incluiría unha fábrica para a reciclaxe de envases e outra para a produción de 40.000 toneladas de compost.

A planta estaría situada no concello do Irixo, se ben a súa localización exacta nunca foi definida.

## Controversia
O proxecto defrontou as críticas dos alcaldes e grupos políticos dos concellos limítrofes co Irixo (Piñor, O Carballiño, Dozón, Lalín...), e por distintos grupos ecoloxistas que criticaron a baixa eficacia produtiva do proxecto.

Finalmente, en setembro de 2012 a Xunta de Galicia decidiu expedientar a empresa promotora, Estela Eólica, polos seus atrasos, no que se interpretou como unha cancelación do proxecto. De feito, a Xunta de Galicia negociaba en paralelo a ampliación da planta incineradora de Sogama en Cerceda.

## Notas
MouseHunt

***MouseHunt*** é un filme estadounidense dirixido por Gore Verbinski que se estreou en 1997.

## Sinopse 
Dous irmáns herdan do seu pai unha mansión na cal vive un rato que intentará evitar de mil xeitos posibles que os novos propietarios se desfagan da casa.

## Personaxes 
* Nathan Lane como Ernie Smuntz
* Lee Evans como Lars Smuntz
* Vicki Lewis como April Smuntz
* Maury Chaykin como Alexander Falko
* Eric Christmas como Avogado de Ernie e Lars
* Michael Jeter como Quincy Thorpe
* Debra Christofferson como Ingrid
* Camilla Søeberg como Hilde
* Ian Abercrombie como Accionista
* Annabelle Gurwitch como Roxanne Atkins
* Eric Poppick como O Banqueiro
* Ernie Sabella como Maury
* Frank Welker como Rato
* William Hickey como Rudolf Smuntz
* Christopher Walken como Caesar, o Exterminador

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Antonio Gómez Rigueira

**Antonio Gómez Rigueira**, nado en 1937, é un mestre e político galego do PPdeG.

## Traxectoria 
Mestre de profesión, foi director do colexio público de Alfoz dende 1978 ata a xubilación. Foi nomeado alcalde de Alfoz polo gobernador civil en 1969. Nas primeiras eleccións democráticas encabezou como independente a candidatura de UCD á alcaldía de Alfoz e foi elixido alcalde. Nas municipais de 1983 presentouse como independente nas listas de Coalición Galega e volveu ser elixido alcalde. Nas municipais de 1987 encabezou a candidatura de AP e foi reelixido. Volveu ser elixido alcalde polo PPdeG nas sucesivas eleccións, sempre con maioría absoluta, ata que en 2007 decide abandonar a política.

## Notas 
## Véxase tamén 
### Outros artigos 
* Eleccións municipais en Alfoz

### Ligazóns externas 
* Noticia en *La Voz de Galicia*
Predator 2

***Predator 2*** é un filme estadounidense dirixido por Stephen Hopkins que se estreou en 1990. Segundo filme da saga *Predator*.

## Sinopse 
Un grupo de policías dos Ánxeles enfróntase a un misterioso asasino que descortiza ás súas vítimas cun salvaxismo inusitado. Axiña, o xefe do grupo, o capitán Harrigan, descubrirá que o seu inimigo é un alieníxena chegado á Terra co único propósito de practicar a caza.

## Personaxes 
* Danny Glover como Tenente Mike Harrigan
* Gary Busey como Axente Especial Peter Keyes
* María Conchita Alonso como Detective Leona Cantrell
* Ruben Blades como Detective Danny Archuleta
* Bill Paxton como Detective Jerry Lambert
* Calvin Lockhart como King Willie
* Morton Downey, Jr. como Tony Pope
* Adam Baldwin como Garber
* Kevin Peter Hall como The Predator. Os efectos vocais son obra de Hal Rayle.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Mucha Giráldez

**María del Carmen Giráldez Rodríguez**, chamada **Mucha**, nada no Facho (Beade, Vigo) o 18 de febreiro de 1922 e finada en Vigo o 28 de maio de 2007, foi unha política galega do PSdeG-PSOE.

## Traxectoria 
Nada no alto da parroquia de Beade, mudouse ao barrio do Calvario cando era unha nena. De extracción humilde, traballou nas fábricas de peixe de Teis. Afiliouse ás Xuventudes Socialistas na preguerra e en 1936 ao PSOE.

Coñecida veciña do barrio do Calvario, e veterana militante do PSdeG, presentouse ás Xerais de 1989 como suplente do candidato a senador e poeta Manuel Cuña Novás. Ao falecer este en 1992, substituíuno na Cámara Alta, onde permaneceu unicamente uns meses ata os comicios de 1993.

## Galardóns 
Unha gardería do seu barrio leva o seu nome.

## Vida persoal 
Estivo casada e tivo catro fillos. Á súa morte a familia esparexeu as súas cinzas no monte da Guía.
## Véxase tamén 
### Outros artigos 
* Lista de senadores galegos desde a Transición
Danny Glover

**Danny Lebern Glover**, nado o 22 de xullo de 1946 en San Francisco (California), é un actor, director e activista político estadounidense. É amplamente coñecido polo seu papel de Roger Murtaugh na serie de filmes *Arma letal*. Tamén tivo papeis principais en filmes como *A cor púrpura*, *To Sleep with Anger*, *Predator 2*, *Angels in the Outfield* e *Operation Dumbo Drop*. Glover tamén fixo papeis secundarios destacados en *Silverado*, *Testemuña única*, *A Rage in Harlem*, *Dreamgirls*, *Shooter*, *Death at a Funeral*, *Beyond the Lights*, *Sorry to Bother You*, *The Last Black Man in San Francisco*, ''The Dead Don't Die*, *Lonesome Dove* e *Jumanji: The Next Level''. Tamén é un defensor activo de diversas causas políticas.

En 2021, anunciouse que a Academia das Artes e das Ciencias Cinematográficas outorgaría o Premio Humanitario Jean Hersholt a Glover pola súa "defensa de décadas pola xustiza e os dereitos humanos que reflicte a súa dedicación a recoñecer a nosa humanidade compartida na pantalla".

## Filmografía 
## Notas 
## Véxase tamén
Jonathan Franzen

**Jonathan Franzen**, nado o 17 de agosto de 1959 en Western Springs (Illinois), é un novelista e ensaísta estadounidense.

## Traxectoria
### Infancia e educación 
Franzen, de nai estadounidense e pai sueco, naceu en Western Springs (Illinois), criouse en Webster Groves, un suburbio de Sant Louis, no estado de Missouri, e en 1981 graduouse en alemán en Swarthmore College. Ó mesmo tempo que escribía a súa primeira novela, traballou no laboratorio de sismoloxía na Universidade Harvard.

A súa terceira novela The Corrections (2001), unha extenso drama satírico, amplamente aclamado pola crítica fixo que o seu autor gañase o National Book Award e fose finalista no Premio Pulitzer de ficción. A súa novela máis recente Freedom (en galego *Liberdade*) foi publicado en agosto de 2010.
The Prince of Egypt

***The Prince of Egypt*** é un filme de animación estadounidense dirixido por Simon Wells, Brenda Chapman e Steve Hickner, que se estreou en 1998.

## Sinopse 
No antigo Exipto, fai miles de anos, o faraón Seti I ordena a morte de tódolos xudeus acabados de nacer. Unha nai, desesperada, coloca ó seu fillo nun cesto e o deposita no río Nilo. As augas condúceno río abaixo ata unha beira onde o atopará a raíña. O neno era Moisés, quen foi educado como irmán de Ramsés II, o herdeiro do trono. Porén, cando anos despois se descubra a orixe hebrea de Moisés, os dous irmáns enfrontaranse polas súas ideas.

## Personaxes 
* Val Kilmer como a voz de Moisés
** Val Kilmer tamén fai a voz de Deus
** Amick Byram como a voz de Moisés cantando
* Ralph Fiennes como a voz de Ramsés II 
* Michelle Pfeiffer como Tzipporah 
* Sandra Bullock como Miriam, a irmá de Moisés
** Sally Dworsky como a voz de Míriam cantando
** Eden Riegel como a voz de Míriam de pequena
* Jeff Goldblum como a voz de Aharón
* Patrick Stewart como a voz de Seti I
* Danny Glover como a voz de Jethro
** Brian Stokes Mitchell como a voz de Jethro cantando
* Helen Mirren como a voz da raíña Tuya
** Linda Dee Shayne como a voz da raíña Tuya cantando
* Steve Martin como a voz de Hotep
* Martin Short como a voz de Huy
* Ofra Haza como a voz de Ioquébed

## Galardóns e nomeamentos 
* 1998: Oscar: Mellor canción orixinal. 2 nomeamentos.
* 1998: 2 nomeamentos ó Globo de Ouro: Mellor canción e banda sonora orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
John Q

***John Q*** é un filme estadounidense dirixido por Nick Cassavetes que se estreou no 2002.

## Sinopse 
John Q. Archibald (Denzel Washington) é un home normal que traballa nunha fábrica e que ocupa da súa familia. A súa muller Denise (Kimberly Elise) e o seu fillo Michael (Daniel E. Smith) son todo o seu mundo. Pero, cando o seu fillo cae gravemente enfermo e é preciso sometelo de forma urxente a un transplante de corazón, resulta que o seu seguro médico non cobre o custo da operación.

## Personaxes 
* Denzel Washington como John Quincy Archibald
* Kimberly Elise como Denise Archibald
* Daniel E. Smith como Michael 'Mike' Archibald
* James Woods como Doutor Raymond Turner
* Anne Heche como Rebecca Payne
* Robert Duvall como Tenente Frank Grimes
* Ray Liotta como Xefe Gus Monroe
* Shawn Hatosy como Mitch Quigley
* Heather Wahlquist como Julie Bird
* Troy Beyer como Miriam Smith
* Kevin Connolly como Steve Maguire
* Troy Winbush como Steve Smith
* Eddie Griffin como Lester Matthews
* Martha Chaves como Rosa Gonzales
* Larissa Laskin como Doutor Ellen Klein
* Ethan Suplee como Garda Max Conlin
* Obba Babatundé como Sarxento Moody
* David Thornton como Jimmy Palumbo
* Laura Harring como Gina Palumbo
* Paul Johansson como Tuck Lampley
* Dina Waters como Debby Utley
* Keram Malicki-Sánchez como Freddy B.
* Stephanie Moore como Enfermeira

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
O último home íntegro

***O último home íntegro*** (en ) é un filme estadounidense dirixido por Walter Hill que se estreou en 1996. Estreouse en galego a través de TVG o 30 de novembro de 2001.

## Sinopse 
Ano 1931. Xericó (Texas), unha vila do Oeste, é o escenario dunha guerra entre dúas bandas de gánsteres. Un día, chega ó lugar John Smith (Bruce Willis), un misterioso forasteiro que traballa como pistoleiro a soldo dunha delas.

## Personaxes 
* Bruce Willis como John Smith
* William Sanderson como Joe Monday
* Ned Eisenberg como Fredo Strozzi
* Michael Imperioli como Giorgio Carmonte
* Bruce Dern como Sheriff Ed Galt
* David Patrick Kelly como Doyle
* Christopher Walken como Hickey
* Karina Lombard como Felina
* Ken Jenkins como Capitán Tom Pickett

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Javier Casqueiro

**Javier Casqueiro**, nado en Ferrol en 1962, é un xornalista galego.

## Traxectoria
Xa de neno mudouse a Madrid coa familia e cursou estudos en colexios e institutos desa cidade. Licenciouse en Xornalismo na Universidade Complutense de Madrid. A mediados da década dos oitenta comezou a traballar en *La Voz de Galicia*, e en 1990 trasladouse a Madrid para traballar no xornal *El País*, onde primeiro se ocupou da información de carácter local e despois da información política. En 2002 marchou de correspondente dese mesmo xornal a Washington. En 2005 abandonou ese medio e regreou a España para dirixir a sección de Nacional (información de política española) na cadea de televisión *Cuatro*. En 2010 regresou de novo a *El País* para facerse cargo como redactor xefe da sección Nacional e Política. A partir de 2015 trasladouse a Rabat, onde exerceu como correspondente para o seu xornal para os países do Magreb.

## Notas
Arcon (foguete)

**Arcon** é o nome dun foguete sonda estadounidense que estivo en servizo entre 1958 e 1959.

## Características 
Arcon estaba propulsado por propelente sólido e era similar ós foguetes Deacon e Cajun. Lanzáronse en total 9 Arcon, con só dous éxitos, desde a base de Wallops Island.

## Notas